Эвер Банега

Э́вер Максімілья́на Даві́д Бане́га (; нар. , , Аргенціна) — аргенцінскі футбаліст, паўабаронца клуба «Ньюэлс Олд Бойз» з Расарыа і былы ігрок нацыянальнай зборнай Аргенціны.

 Клубная кар’ера 

 «Бока Хуніярс» 
Банега з’яўляецца выхаванцам футбольнай школы клуба «Бока Хуніярс». У дарослую каманду патрапіў пасля сыходу асноўнага цэнтральнага паўабаронцы клуба Фернанда Гага ў «Рэал Мадрыд» і, нягледзячы на сваю маладосць, паспяхова яго замяніў. Дэбют Банегі ў аргенцінскай лізе адбыўся 10 лютага 2007 года ў пераможным для «Бокі» матчы супраць «Банфілда». У першы ж год выступаў за клуб стаў адным з ключавых ігракоў «Бокі» і прыцягнуў да сябе ўвагу селекцыянераў вядучых клубаў Еўропы, сярод якіх у СМІ называліся «Барселона», «Мілан» і «Ювентус»«Барселона» пополнила список претендентов на Ивановича . championat.ru«Милан» предлагал за Банегу £ 7 млн. championat.ru. Акрамя таго, Банега стаў рэгулярна выклікацца ў моладзевую зборную Аргенціны, у складзе якой стаў пераможцам чэмпіянату свету 2007 сярод ігракоў да 20 гадоў.

 «Валенсія» 
5 студзеня 2008 года Банега падпісаў з іспанскай «Валенсіяй» кантракт на пяць з паловай гадоў. За яго пераход «Валенсія» заплаціла 18 мільёнаў еўра«Валенсия» достигла договорённости о переходе Банеги . championat.ru. Ужо праз 8 дзён Банега дэбютаваў за клуб у матчы чэмпіянату Іспаніі супраць «Атлетыка», выйшаўшы на замену пасля перапынку і адгуляўшы ўвесь другі тайм. У дэбютным сезоне ў Іспаніі Банега згуляў 12 матчаў у Ла Лізе і дапамог «Валенсіі» перамагчы ў Кубку Іспаніі.

У сезоне 2008/09 гуляў у арэндзе за мадрыдскі «Атлетыка», затым вярнуўся ў склад «кажаноў». Але ў сезоне 2010/11 месца Эвера ў стартавым складзе «Валенсіі» сумневу ўжо не мянялася. Ён быў задзейнічаны трэнерам Унаі Эмеры галоўным чынам на пазіцыі плэймэйкера, але таксама адпрацоўваў і ў абароне каманды.

У лютым 2012 года Банега атрымаў траўму, з-за якой ён прапусціў не менш за 6 месяцаў — пералом сцёгнавай косціБанега выбыл на полгода. football.ua. Інцыдэнт адбыўся на заправачнай станцыі: аргенцінец забыўся паставіць аўтамабіль на ручны тормаз, і той праехаў яму па назеПолузащитник «Валенсии» Эвер Банега получил повреждение по дороге домой с тренировки. soccer.ru.

 «Севілья» 
У жніўні 2014 года Банега перайшоў у «Севілью», падпісаўшы кантракт на два гады з магчымасцю яго падаўжэння яшчэ на адзін год. Сума трансферу склала 2,5 млн еўраBanega se marcha al Sevilla por 2,5 millones. Marca. У складзе «Севільі» Банега стаў двухразовым пераможцам Лігі Еўропы.

 «Інтэрнацыянале» 
6 ліпеня 2016 года ў якасці свабоднага агента падпісаў кантракт з італьянскім «Інтэрнацыянале»Банега заключил трехлетний контракт с «Интером». by.tribuna.com. Узімку 2017 года з’явілася інфармацыя аб магчымым зыходзе Банегі з «Інтэра», аднак паўабаронца застаўся ў камандзе і пазней вярнуўся ў стартавы склад. 12 сакавіка 2017 года аформіў першы ў сваёй кар’еры хет-трык, чым дапамог «Інтэру» перамагчы «Аталанту» (7:1).

 Вяртанне ў «Севілью» 
У чэрвені 2017 года «Севілья» дасягнула дамоўленасці з «Інтэрам» аб вяртанні іграка, і ў ліпені было афіцыйна абвешчана аб пераходзе«Севилья» объявила о переходе Банеги из «Интера». by.tribuna.com.

 «Аш-Шабаб» 
У студзені 2020 года было абвешчана аб пераходзе Банегі ў саудаўскі клуб «Аш-Шабаб» па заканчэнні сезона 2019/20.

 «Ньюэлс Олд Бойз» 
У студзені 2024 года вярнуўся ў Аргенціну, далучыўшыся да «Ньюэлс Олд Бойз».

 Міжнародная кар’ера 
6 лютага 2008 года Банега дэбютаваў у нацыянальнай зборнай Аргенціны ў таварыскім матчы супраць зборнай Гватэмалы, які быў пераможаны аргенцінцамі з лікам 5:0. У чэрвені 2008 года ён быў уключаны ў заяўку зборнай Аргенціны на Алімпійскія гульні ў Пекіне.

 Дасягненні 

 Клубныя 
«Бока Хуніярс»:
 Уладальнік Кубка Лібертадорэс: 2007

«Валенсія»:
 Уладальнік Кубка Іспаніі: 2008

«Севілья»:
 Пераможца Лігі Еўропы (3): 2015, 2016, 2020

 Міжнародныя 
Аргенціна:
 Алімпійскі чэмпіён: 2008

 Крыніцы 

 Спасылкі 

Катэгорыя:Футбалісты Аргенціны
Катэгорыя:Ігракі зборнай Аргенціны па футболе
Катэгорыя:Ігракі ФК Бока Хуніярс
Катэгорыя:Ігракі ФК Валенсія
Катэгорыя:Ігракі ФК Атлетыка Мадрыд
Катэгорыя:Ігракі ФК Ньюэлс Олд Бойз
Катэгорыя:Ігракі ФК Севілья
Катэгорыя:Ігракі ФК Інтэрнацыянале Мілан
Катэгорыя:Ігракі ФК Аш-Шабаб Эр-Рыяд
Катэгорыя:Алімпійскія чэмпіёны ад Аргенціны
Катэгорыя:Алімпійскія чэмпіёны па футболе
Катэгорыя:Чэмпіёны летніх Алімпійскіх гульняў 2008 года
Катэгорыя:Футбалісты на летніх Алімпійскіх гульнях 2008 года